Diari Oficial de la Generalitat Valenciana


Sumari del DOGV 8325, del 26-06-2018 (2018/6159)

RESOLUCIÓ de 21 de juny de 2018, del secretari autonòmic d'Ocupació i director general del SERVEF, de transferència de crèdit entre línies de subvenció del mateix capítol i subprograma per a la reobertura d'una línia de subvenció per import de trenta-un mil nou-cents nou euros amb vint-i-quatre cèntims (31.909,24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6159


Data del document
:   21-06-2018

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 21 de juny de 2018, del secretari autonòmic d'Ocupació i director general del SERVEF, de transferència de crèdit entre línies de subvenció del mateix capítol i subprograma per a la reobertura d'una línia de subvenció per import de trenta-un mil nou-cents nou euros amb vint-i-quatre cèntims (31.909,24). [2018/6159]  
La Llei 10/2011, de 27 de desembre, de pressupostos de la Generalitat per a l'exercici 2012, recollia en el capítol IV, Transferències corrents, del programa 322.52, Formació i qualificació professional, entre altres, les línies de subvenció nominatives T2966 i T2967, dotades amb fons del Servei Públic d'Ocupació Estatal, per import de 3.005.000,00 euros cada una, destinades a la formació professional per a l'ocupació, els beneficiaris de la qual eren les centrals sindicals, Comissions Obreres del País Valencià (CCOO-PV) i Unió General de Treballadors del País Valencià (UGT-PV).  
La Unió Sindical Obrera de la Comunitat Valenciana (USO-CV), mitjançant recurs contenciós administratiu, va sol·licitar a la Generalitat que se li reconeguera el dret a percebre subvencions a càrrec dels pressupostos de 2012 de la Generalitat Valenciana per a cursos de formació professional per a l'ocupació.  
Per la sentència de 2 de desembre de 2015, de la Secció Setena de la Sala Contenciosa Administrativa del Tribunal Suprem, dictada en el recurs de cassació número 130/2014, se li reconeix el dret a una subvenció per a les accions de formació professional per a l'ocupació en un import quantificat segons la seua representativitat i prenent com a paràmetre les quantitats previstes per als sindicats UGT-PV i CCOO-PV en les línies nominatives T2966 i T2967, establides per a complir els pressupostos de la Generalitat Valenciana per a 2012, i en virtut del certificat emés per la cap del Servei de Relacions Laborals i Gestió de Programes de la Direcció General de Treball i Benestar Laboral, s'atribueix al sindicat una representativitat del 2,75 %, la qual cosa implica un import de 212.728,30 euros, establit per la Direcció General d'Ocupació i Formació.  
  
Amb data 1 de desembre de 2016, l'entitat USO-CV sol·licita ajornament per motius organitzatius per a executar la sentència en 2017, i, en conseqüència, la directora general d'Ocupació i Formació proposa, novament, l'obertura de la línia de subvenció nominativa S7992, «Sentència del Tribunal Suprem, recurs de cassació núm. 130/2014», en el capítol IV, Transferències corrents, del subprograma 322.52, Formació i qualificació professional, i transferir crèdit per import de 212.728,30 euros, de fons no condicionats de la Generalitat, i minorar per a això la línia de subvenció genèrica S0933, «Formació professional a la mesura de les empreses», que va ser autoritzat per resolució del conseller d'Hisenda i Model Econòmic.  
En l'exercici 2017, es va proposar el pagament d'una bestreta per un import de 180.819,06, i queda un saldo disposat de 31.909,24 , i atés que no existeix la línia de subvenció S7992 en el pressupost per a aquest exercici, la directora general d'Ocupació i Formació proposa reobrir la línia esmentada, i transferir crèdit per import de 31.909,24, de fons no condicionats de la Generalitat, minorar el de la línia 0933, «Formació professional a la mesura de les empreses», a fi de complir la sentència del Tribunal Suprem.  
Vist l'informe favorable de la Intervenció Delegada en el SERVEF de 12 de juny de 2018, i tenint en compte el que disposen els articles 39.5.b, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; els articles 21, 25 i 26.1.a de la Llei 22/2017, de 29 de desembre, de pressupostos de la Generalitat per a l'exercici 2018, el Decret 100/2016, de 4 d'agost, del Consell, pel qual es modifica el Decret 103/2015, de 7 de juliol, del Consell, pel qual s'estableix l'estructura orgànica bàsica de Presidència i de les conselleries de la Generalitat; la Llei 3/2000, de 17 d'abril, per la qual es crea el SERVEF; el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del SERVEF, i l'Ordre de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
Primer  
Reobrir la línia de subvenció nominativa S7992, «Sentència del Tribunal Suprem, recurs de cassació núm. 130/2014», en el capítol IV, Transferències corrents, del subprograma 322.52, Formació i qualificació professional, segons consta en l'annex.  
  
Segon  
Transferir crèdit entre les línies de subvenció del mateix capítol i subprograma d'acord amb el detall següent:  
  
Aplicacions pressupostàries de despesa que disminueixen Import  
90.61.97.8334.00370.2 - Línia S0933 31.909,24  
  
Aplicacions pressupostàries de despesa que augmenten Import  
42.24.67.3899.43803.4 - Línia S7992 31.909,24  
  
València, 21 de juny de 2018.- El secretari autonòmic d'Ocupació, director general del SERVEF: Enric Nomdedéu i Biosca.  
  
  
  
ANNEX DE LÍNIES DE SUBVENCIÓ EXERCICI 2018  
Detall de transferències i subvencions  
  
Codi S7992 Denominació: Sentència del Tribunal Suprem recurs de cassació núm. 130/2104  
Import 31.909,24 - Beneficiaris: Unió Sindical Obrera de la Comunitat Valenciana (USO-CV)  
Manera de concessió: Nominativa Descripció i finalitats: Compliment de la sentència de 2 de desembre de 2015, dictada per la Secció Setena de la Sala Tercera del Tribunal Suprem en el recurs de cassació 130/2014, promogut per la Unió Sindical Obrera de la Comunitat Valenciana (USO-CV)  
Publicar dades Sí Ap. Generalitat no condicionada: 31.909,24 -  
Fons: I40204-Àrea d'Ocupació  
Ap. condicionada Generalitat  
Fons propis: